**OHJE ASIAKKAALLE MAKSUTTOMIEN HOITOTARVIKKEIDEN JAKELUSTA**

# Hoitotarvikejakelu

**Periaatteet:**

Terveydenhuoltolain (1326/2010) 24 § mukaan kunnan tehtävänä on järjestää alueensa asukkaiden sairaanhoitopalvelut. Sairaanhoitopalveluihin sisältyvät mm. sairauksien tutkimus, lääketieteellinen taudinmääritys sekä hoito ja hoitosuunnitelman mukaiset pitkäaikaisen sairauden hoitoon tarvittavat hoitotarvikkeet. Kotisairaanhoidon ja kotisairaalahoidon yhteydessä annettavat hoitosuunnitelman mukaiset hoitotarvikkeet sisältyvät hoitoon (1326/2010, 25 §). Sairauden hoitoon liittyvät hoitotarvikkeet ovat käyttäjilleen maksuttomia (Laki sosiaali- ja terveydenhuollon asiakasmaksuista 734/1992, 5§).

Maksuttomia hoitotarvikkeita ja -välineitä jaetaan osana kansanterveystyöhön kuuluvaa kunnan asukkaiden avo- ja kotihoitoa. Tarkoituksena on edistää pitkäaikaisten sairauksien hoitoa ja seurantaa kotona, parantaa asiakkaiden itsehoidon edellytyksiä, työkykyä ja toimintakykyä sekä elämän laatua. Sosiaali- ja terveysministeriön Kuntainfo 4/2013 antoi toimenpide-ehdotuksia terveyskeskusten hoitotarvikejakeluun. Sosiaali- ja terveysministeriö arvioi myös selvityksessään (2014:28) kuntien hoitotarvikejakelua. Selvityksen mukaan kunnat voivat tarvittaessa laatia omia ohjeistuksiaan hoitotarvikkeiden jakelusta, mutta ohjeet eivät saa rajoittaa yksilölliseen tarpeeseen perustuvaa tarvikemäärää, kuten esimerkiksi diabetesta sairastavan henkilön sairauden hoitoon tarvittavia verensokeriliuskoja. Käypä hoito -suosituksissa on esitetty ohjeellisia määriä hoitotarvikkeiden tarpeista.

Hoitotarvikejakelu edellyttää julkisen terveydenhuollon ammattihenkilön suorittamaa hoidon kokonaistilanteen arviointia. Jakelu on osa potilaan/ asiakkaan kokonaishoitoa ja sisältää sairaanhoidollista ohjausta ja yksilöllistä neuvontaa sekä tarvittaessa kotikäynnin. Hoitotarvikkeita jaetaan pitkäaikaiseen yli 3 kuukautta kestävään tarpeeseen. Jakelu toteutetaan asiakkaan lääketieteellisen hoitosuunnitelman mukaisesti. Tiloissa, joissa tarve on varmuudella pysyvä, voidaan tarvikkeita jakaa heti tarpeen ilmennyttyä. Muuten asiakas otetaan jakelun piiriin vasta tarpeen kestettyä vähintään kolme kuukautta.

Terveyskeskuksen hoitotarvikkeiden ja -välineiden luovuttamisen edellytyksenä on Kangasalan terveyskeskuksen lääkärin kirjallinen suositus/todistus. Edellytämme hoitokertomusta hoitavalta taholta. Tampereen Yliopistollisen sairaalan ja Hatanpään sairaalan tulee huolehtia, että hoitokertomukset tulevat sähköisesti Kangasalan terveyskeskuksen käyttöön. Muissa yksiköissä tehdyn hoitosuunnitelman tulee olla asiakkaan mukana, kun hän hakee omalääkäriltä suositusta hoitotarvikkeiden jakelun aloittamiseksi.

**Hoitotarvikkeita ja -välineitä koskevassa lähetteessä tulee näkyä**

* lääketieteellinen syy, diagnoosi, dg numero
* lyhyt kuvaus sairaudesta
* tuote ja arvioitu tarve
* hoitavan lääkärin allekirjoitus

Hoitotarvikkeet on kilpailutettu ja käytämme tarkoituksen sopivia edullisimpia tarvikkeita.

Hoitotarvikkeita ja -välineitä jaetaan vain henkilöille, joiden kotikunta on Kangasala. Ulkokuntalaisilla tulee olla oman kunnan maksusitoumus tarvikkeiden saamiseen. Jos ulkokuntalainen on valinnut terveydenhuoltolain 48§ mukaisesti terveysaseman Kangasalan yhteistoiminta-alueelta, hän on oikeutettu hoitotarvikkeisiin. Hoitotarvikkeet laskutetaan kotikunnasta. Tarvikkeita jaetaan ainoastaan kotona asuville asiakkaille. Kotona asumiseen rinnasteiseksi katsotaan myös kotihoitoa vastaavat palveluasuminen ja tehostettu

palveluasuminen. Näissä yksiköissä asuville tarvikkeita jaetaan vain asiakkaan henkilökohtaiseen tarpeeseen, ei toimiyksikön muuhun käyttöön.

Tarvikkeet ja välineet luovutetaan maksutta eikä niistä peritä omavastuuosuutta, toimitusmaksua tai muita maksuja.

**Hoitotarvikkeita jaetaan asiakkaan yksilöllisen, lääketieteellisesti perustellun tarpeen mukaan. Jos asiakkaan hoito edellyttää listassa olevien tarvikkeiden viitteellisten kappalemäärien ylittämistä, hoitosuunnitelma jakelusuosituksineen toimitetaan johtavan ylilääkärin arvioitavaksi.**

Maksuttomien hoitotarvikkeiden ja – välineiden jakeluohjeen ohjeista voidaan poiketa vain terveyskeskuksen johtavan ylilääkärin tai ylilääkärin tekemällä päätöksellä, jos se on tarkoituksenmukaista lääketieteellisestä / hoidollisesta syystä.

Hoitotarvikejakelu ei ole ainoastaan tarvikkeiden jakamista, vaan se edellyttää terveydenhuollon ammattihenkilön suorittamaa hoidon kokonaistilanteen arviointia. Hoitotarvikejakelu on osa potilaan kokonaishoitoa ja sisältää sairaanhoidollista ohjausta ja yksilöllistä neuvontaa. Potilaan tulee tietää ja ymmärtää hoitoon liittyvien tarvikkeiden käyttö ja merkitys. Hoitotarvikejakelun yhteydessä tulee opastaa myös omaisia, läheisiä ja omaishoitajia, ja painottaa potilaan omaa vastuuta hoitotarvikkeiden asianmukaisessa käytössä.

**Alla olevaan luetteloon kirjatut hoitotarvikemäärät ovat viitteellisiä ja voidaan jakaa omalääkärin hoitosuunnitelman ja suosituksen perusteella. Terveydenhuoltolain mukaan hoitotarvikkeita jaetaan pitkäaikaiseen yli 3 kuukautta kestävään tarpeeseen. Jakelu toteutetaan asiakkaan lääketieteellisen hoitosuunnitelman mukaisesti.**

**Terveydenhuoltolain mukaan asiakkaan hoitosuunnitelma tulee tarkistaa vuosittain. Hoitotarvikkeiden jakelusuositus voidaan antaa asiakkaalle kahdeksi vuodeksi kerrallaan voimassaolevana, ellei hoitosuunnitelman vuosipäivitys anna aihetta korjata henkilökohtaista jakelusuositusta sitä aiemmin.**

# UROLOGISET HOITOVÄLINEET

**1. Virtsakatetrit**

* kertakäyttöiset katetrit 1-6 kpl /vrk
* laajentava katetri (miehille) lääkärin ohjeen mukaan
* kestokatetrit tarpeen mukaan

**2. Virtsankeräyspussit**

* tyhjennettävä virtsankeräyspussi 1-3 kpl /viikko
* narupussi tarpeen mukaan
* nefrostomiakatetripussit ja kiinnitysteippi1-2 kpl /viikko

**3. Virtsankeräyspussin kiinnitykseen**

* kiinnitysnauhat 1-4 kpl /vuosi
* virtsankeräyspussin muovinen kiinnitysteline sänkyyn, tarpeen mukaan

**Huom!** kiinnitysnauhat eivät ole kertakäyttöisiä, kestävät useita pesukertoja

**4. Ulkoinen virtsankerääjä**

- ulkoinen virtsankerääjä (urinaali, kondomi) kiinnitysnauhalla tai itsekiinnittyvä 1-3 kpl / vrk

**5. Vaipat**

Myönnetään **keskivaikeasta tai vaikeasta** uloste- ja /tai virtsainkontinenssista kärsiville **pitkäaikaispotilaille, joiden vaippojen tarve jatkuu yli 3 kk.**

Lievä inkontinenssi: Virtsa karkaa harvoin tai ponnisteltaessa (asiakas hankkii itse vaipat)

Keskivaikea: Virtsa karkaa useita kertoja päivässä, määrä on n. 1,5 dl virtsaa kerralla

Vaikea Virtsa karkaa jo levossa

Jos asiakas tarvitsee vain yhden vaipan /vrk, kyse ei ole keskivaikeaksi tai vaikeaksi luokiteltavasta sairaudesta ja tällöin asiakas kustantaa vaipat itse. Kotihoito voi näissä tilanteissa auttaa tilaamaan vaipat suoraan kotiin.

Jos tarve on 5 vaippaa tai enemmän/vrk, asiakkaalla pitää olla hoitosuunnitelma, jossa omalääkäri perustelee vaippojen suuremman tarpeen. Tämä hoitosuunnitelma tarvikejakelusuosituksineen toimitetaan johtavan ylilääkärin arvioitavaksi.

Lapsiasiakkaille vaippoja jaetaan siten, että alaikärajana on 3 vuotta ja lapsella on pitkäaikainen sairaus tai vamma esim. kehitysvamma.

**ULOSTEINKONTINENSSI**

Anaalitamponit ja muut ulosteinkontinenssituotteet jaetaan yksilöllisen tarpeen mukaan suosituksena 1 anaalitamponi /vrk.

**Huom!** edellyttää lääkärin tutkimaa, toteamaa ja diagnosoimaa sairautta, anaalitamponin käyttö aloitetaan aina erikoissairaanhoidossa.

# AVANTEENHOITOVÄLINEET/-TARVIKKEET

**1. Suoliavannevälineet**

* avannepussi, suljettu 2 kpl / vrk
* avannepussi, tyhjennettävä 2-5 kpl / viikko
* avannesuoja (ns. saunapussi) 1kpl / viikko
* avanteen suojalevy 1-3 kpl / viikko - avannekorkki, 1-osainen 1 kpl / vrk
* **Poikkeus:** ohutsuoliavanteessa suojalevyjen ja pussien käyttö saattaa olla suurempi.

**Muuta huomioitavaa:**

**Avannehoitovälineiden käyttöä aloitettaessa tarvikkeita jaetaan 2vk- 1 kuukauden tarve kerrallaan, kunnes sopiva tuote asiakkaan tarpeisiin on löydetty.**

**2. Virtsa-avannevälineet**

* virtsa-avannepussi 7 kpl / viikko
* suojalevy 3-7 kpl / viikko

**3. Muut avannetarvikkeet** - suojapasta max 2 tuubia / kk

* ihonsuoja spray tarpeen mukaan
* sirotejauhe tarpeen mukaan, suojapastan kanssa
* suojapastarengas suojalevyn vaihdon yhteydessä
* suojarengas suojalevyn vaihdon yhteydessä
* sulkija 1 kpl viikko
* avannevyö 3-4 kpl / vuosi
* huuhtelupussi 2 kpl / vuosi
* huuhtelukärki 4 kpl / vuosi

-kosteuspyyhe ihon puhdistukseen harkinnan mukaan

|  |  |
| --- | --- |
| **GASTROSTOMIAVÄLINEET** | asiakaskohtaisesti |
| **TRACHEOSTOMIAVÄLINEET** | asiakaskohtaisesti |
| **PLEURADREENITYHJENNYSVÄLINEET** | asiakaskohtaisesti |
| **DIALYYSITARVIKKEET** | asiakaskohtaisesti |

**MUUT KATETRIT**

* ileostomia -imukatetri tarpeen mukaan
* imukatetri, eri koot tarpeen mukaan
* imupussit ja imuletkut tarpeen mukaan

**HAPPIRIKASTIN JA HAPPIPULLO**

* Happihoito aloitetaan erikoissairaanhoidossa ja sieltä saadaan lainaksi myös happirikastin.
* Happiletkut ja –viikset kuuluvat hoitotarvikejakeluun.
* Mikäli käyttäjä tarvitsee happea liikkuessa kodin ulkopuolella, hän vuokraa happipullon AGA:lta, mihin tarvitsee lääkäriltä todistuksen.
* Lääkehapen asiakas ostaa itse. Kelan korvausta varten asiakkaan tulee täyttää kelakorvauslomake, jonka liitteenä on lääkärin todistus, jossa määräys happihoidosta ja kuitit asiaan liittyvistä kustannuksista.

-Tupakointi on rikastinhoidon ehdoton este.

**KIVUNHOITOVÄLINEET**

* Kipupumpun lääkeannostelua varten tarvittavat neulat ja ruiskut

**LASTEN ANTIKOAGULANTTIHOITO**

* Liuskat, kontrolliliuokset ja lansetit hoidon tarpeen mukaan

**KESKUSLASKIMOKATETRIN HOITOVÄLINEET** asiakaskohtaisesti

**DIABETESTARVIKKEET**

Diabetestarvikkeiden jakelu on keskusterveysasemalla.

Diabetestarvikkeiden tilaus ja jakelu keskitetystä hoitotarvikepisteestä. Ohjeet kunnan nettisivulla.

www.kangasala.fi/sosiaali-jaterveys/terveyspalvelut/neuvolapalvelut/diabetesvastaanotto

**HAAVANHOITOTARVIKKEET**

• Sairauden hoitoon liittyvät hoitotarvikkeet ovat käyttäjilleen MAKSUTTOMIA (Laki sosiaali- ja terveydenhuollon asiakasmaksuista 734/1992 5§)

**pitkäaikainen sairaus = krooninen haava**

• haavanhoitotuotteiden jakelu perustuu yksilöllisesti määriteltyyn tarpeeseen ja terveydenhuollon ammattihenkilön suorittamaan arviointiin ja seurantaan

• yksilöllinen tarve ja seuranta kirjataan potilaan/asiakkaan hoitosuunnitelmaan

• jakelua ja käyttöä seurataan yksilökohtaisesti

• käytettävät tuotteet valitaan aina hankintapäätöksen mukaisista sopimustuotteista, mikäli määräys/suositus haavanhoitotuotteista tulee Kangasala-Pälkäne yhteistoiminta-alueen ulkopuolelta, tulee ohjeistus tarkistaa vastaamaan vastaavia tuotteita käytettävissä olevasta valikoimasta (vrt. geneerinen substituutio)

Jotta haavanhoitotarvikkeet saa maksutta hoitotarvikejakelusta,

**TARVITAAN DIAGNOOSI KROONISESTA HAAVASTA ICPC-2 (S97) tai ICD-10**

• Arvion ja diagnoosin haavasta tekee Kangasalan kaupungin hoitaja tai lääkäri Mediatri-järjestelmässä (sairauskertomus) tulee olla ko. ammattihenkilön kirjaamana

- haava diagnoosi

- selvitys haavanhoitotarvikkeiden tarpeesta, koko ja määrä per kuukausi

- hoitosuunnitelma, uusitaan vähintään 3 kk välein

- potilaalla tulee olla hoitosuhde terveyskeskukseen tai kotisairaanhoitoon

- lähete hoitotarvikejakeluun voidaan tehdä myös erillisellä lomakkeella, hoitosuunnitelma löydyttävä myös sähköisessä muodossa, lähete voimassa max. 3kk

**KROONISET HAAVAT** etiologiansa (aiheuttajan) mukaan

**verisuoniperäiset haavat**

* + laskimohaava
  + valtimohaava
  + lymfaattiseen turvotukseen liittyvä haava

**diabetekseen liittyvät haavat**

* + neuropaattinen jalkahaava
  + iskeeminen jalkahaava
  + infektoitunut jalkahaava
  + necrobiosis lipoidica

**ulkoinen paine ja hankaus**

* + painehaava

**tulehdussairaudet**

* + reumahaava
  + vaskuliitti
  + pyoderma gangrenosum

**metaboliset sairaudet**

* + kihti
  + kalsifylaksia

**maligniteetti**

* + Primaari ihosyöpä
  + metastaasit
  + krooninen sädevaurio

**traumaattisen haavan jälkitila** (haava ollut auki yli 4 viikkoa)

**kirurgisen haavan jälkitila** (auennut tai tulehtunut kirurginen haava)

Saatavilla olevat haavanhoitotuotteet. Tuotteista saatavilla monia eri kokoja. Tuotteen koko valitaan haavan mukaan. Tuotteen kauppanimi muuttuu kilpailutuksen mukaan.

Haavahuuhde:

* Microdacyn60 wound care liuos

Kyretti:

* 4mm ja 7mm (vain jos kotisairaanhoito tai tehostettu palveluasuminen)

Silikoniverkkosidokset:

* Mepitel One

Superabsorbenttisidokset:

* *Curea clean*  (tehdaspuhdas)
* Curea 1P (steriili)

Alginaattisidokset:

* Suprasorb

Hopeasidokset (Käytetään **vain infektoituneen** haavan hoitoon, kuuriluoteisesti, tarve ei koskaan pitkäkestoinen)

* Aquacel Ag Extra
* Aquacel Ag nauha
* Biatain Ag Non-adhesive (polyuretaanisidos, kiinnittymätön)
* Mepilex Ag (polyuretaanivaahtosidos silikonikiinnitteinen)
* Polymem Silver (puhdistava polyuretaanivaahtosidos)
* Acticoat Flex

Hydrofobiset sidokset:

* *Sorbact nauha*
* *Sorbact Foam*
* *Sorbact superabsordent*
* *Sorbact harsotaitos*

Hydrofiber sidokset:

* Aquacel Extra
* Aquacel nauha
* Aquacel Foam

Hydrogeeli:

* Intrasite gel
* Nu-gel(alginaatti-hydrogeeli)

Hydrokolloidi

* DuoDERM Extra Thin

Lääkinnällinen hunaja

* Medical Honey

Polyuretaanivaahtosidokset:

Silikonilla kiinnittyvät:

* MepilexXT
* Mepilex lite
* Mepilex Border ja Mepilex Border Lite
* Mepilex Border Heel (kantapäiden painehaavojen ennaltaehkäisy)
* Allevyn life Sacrum 21,6 x 23cm

Kiinnittymätön:

* Biatain Non-Adhesivepolyuretaanisidos

Puhdistava polyuretaanivaahtosidos:

* PolyWic (ns. syvähaavasidos, jonka päälle voi laittaa haavaeriteitä imeviä tuotteita)
* PolyMem (kiinnittymätön)

Näiden lisäksi tarvittaessa:

* harsotaitos tehdaspuhdas, eri koot tarvittaessa
* haavatyyny tehdaspuhdas, eri koot tarvittaessa
* Putsisidos, 2- suuntaan joustava
* Comprilan 6cm + 10cm (1kpl /kk/jalka), Vähäelastinen kompressioside (laskimovajaatoiminta sekä lymfaödeemapotilaat)
* pumpulitikut
* harsoside elastinen eri leveydet tarvittaessa
* teippi
* polyuretaanikalvo rullassa
* kevennyshuopa
* tehdaspuhtaat käsineet
* nenäsuumaskit

## JAKELUTUOTTEISIIN KUULUMATTOMAT TARVIKKEET

Maksutta jaettaviin hoitotarvikkeisiin kuuluu vain ko. ryhmän kohdalla mainitut tuotteet. Niihin ei kuulu esimerkiksi:

* Kaarimaljat
* Mehupillit
* Pesukintaat
* Ruokaliinat
* Nenäliinat
* Juomamukit
* Atulat
* Suojakäsineet (poikkeuksena suolen toimitus ja huuhtelut, limaimut ja trakeostomian hoito, haavahoito)
* Pumpulikäsineet
* Virtsapullot
* Selluloosavanu (poikkeuksena trakeostomiapotilaille ja limaimujen yhteyteen)
* Saniteettivaipat eli kroonikkovaipat
* Vuoteen suojamuovit
* Poikkilakanat
* Steriilit sidokset (poikkeuksena keskuslaskimokatetrin ja vastaavien kanyylien hoito)
* Pikasiteet, laastarit
* Tukisiteet eli kompressiositeet, haavahoitajan suosituksesta 1/kk
* Lääkinnälliset hoitosukat/tukisukat, erillisellä maksusitoumuksella
* Käsidesinfektioaineet
* Ihon desinfiointiaineet
* Pesuvoide
* Pesupyyhe
* Avannepussien hajunpoistajat
* Tippasuojat ja pikkuvaipat (poikkeukset ks. sivu 8)
* Plasmansokerin mittausliuskat heikentyneessä sokerinsietokyvyssä (ei diabetesdiagnoosia)

Poikkeamat jakeluohjeessa: Erityistapauksissa kysytään asiakaskohtainen lupa poiketa jakeluohjeesta. Keskitetty hoitotarvikejakelu selvittää asian.

**Poikkeuksena:**

* syöpä-, reuma- ja ms-potilaat, joille annetaan ruiskut ja neulat
* keskoslasten ruokintaan ja lääkitykseen tarvittavat ruiskut ja neulat, letkut, ym
* vuodepotilaille myönnetään poikkilakanat 1 ltk/vuosi ja tarvittaessa pesulaput
* saattohoitopotilaille hoitovälineiden jakelu asiakaskohtaisesti harkinnan mukaisesti - kehitysvammaisten ruokalaput

Muissa tilanteissa muita hoitovälineitä asiakkaat voivat itse hankkia tarvikkeita myyviltä yksityisiltä palveluntuottajilta.

Tiina Viitaniemi

Johtava ylilääkäri